Lair lan wektu pambaptisané Traherne ora dicathet ing cathetané paroki. Miturut pakar budaya kuna Anthony à Wood (1632-1695), Traherne iku sawijining "anaké tukang sepatu saka Hereford" kang lair ing taun 1636 utawa 1637. Ana sumber kang medharaké manawa Thomas iku anaké Philipp Traherne (1568-1645), ya iku sawijining juragan kang nduwèni papan panginepan lan tau dadi wali kutha Hereford, kalawan bojo angka teluné ya iku Mary Lane.